# Whaikaha - Minister of Disabled People logo

# He karanga mematanga tēnei o te Poari Whakahaere Panonitanga o Whaikaha

Whaikaha – Te Manatū o Te Hunga Whaikaha e rangapū tahi ana me te hunga whaikaha tāngata whaikaha Māori, ā, puta atu anō i te kāwanatanga kia panonitia ai te pūnaha tautoko whaikaha e taea ai e te hunga whaikaha me ngā whānau te whai ora i te ao e kimihia ana e rātou.

He pōhiri tēnei kia tono mai ai te hunga whaikaha, ngā tāngata whaikaha Māori kia hono mai ki tō tātou Poari Whakahaere Panonitanga.

E hiahia ana mātou kia whai reo ai te hunga whaikaha me ngā tāngata whaikaha Māori ki te tēpu whakatau.

## Te ūtake o te Poari Whakahaere Panonitanga

 Ko te Panonitanga Pūnaha Whaikaha he mea whakaae nā te Kāhui Minita i ngā mahi i raro i te maru o te Mahere Mahi 2019-2023. Ko ngā panonitanga tūāpapa nei ka hāngai ki te pūnaha tautoko whaikaha katoa.

I te Tahua 2022, whakaae ai te Kāhui Minita kia whakatahangia he heipūtanga “kia whakaroa ake te Āheinga Oranga Pai ki tētahi rahi atu anō o te taupori whaikaha, ō rātou whānau, e anga atu ana ki tētahi pīroritanga ā-motu nei o te ara Āheinga Oranga Pai “.

I te Hepetema 2023, ka mea ai te Kāwanatanga e taea ai e Whaikaha te tomo ki te 73.7 miriona kei ngā tau e whā te haere ake, ā, hei āpiti anō he $40.5 miriona i ia tau hei ngā tau te whai nei kia tautokona ā tātou mahi panonitanga i te pūnaha whaikaha. Tohua ai e te Kāhui Minita, he haupū moni anō e hiahiatia ana kia whakaoti haere i te panonitanga katoa.

Tā te haupū moni panonitanga e tautoko ana i te whakatūnga o te takitorutanga Poari Whakahaere Panonitanga me te Tari Whakahaere Panonitanga.

Ka whakapoua te Poari Whakahaere Panonitanga tae rawa atu ki te marama o Tīhema 2025.

**Mā rātou e tirotiro te whakatinanatanga o te mahere kia:**

* tautoko i te hapori whaikaha nō rātou ka ārahi i te whakapakaritanga o ngā ope rangapū me ngā tūhonotanga.
* tautoko i te hunga whaikaha e noho tūraru ana i te tūkinotanga mā roto mai i ngā āraitanga torutoru nei (tae ake anō ki ngā pūkenga whakahaumaru), ngā urupare tōmua, ngā tūhonotanga ā-hapori pai kē atu, ā, ko ngā urupare taioreore me te tautoko ina hiahiatia ana.
* whakapai i te tōkeketanga ki te tomo ki ngā ratonga whaikaha mā te whakaroa ake i ngā tautoko o te Āheinga Oranga Pai, ki ngā hapori kāore i tokorepa e ai ki tō rātou hītori.
* panonitia ai ngā ratonga o te wā tonu nei, mā te uru tōmua me te tautoko i ngā whakawhitinga mā te panoni i ngā tautoko e wātea ana.
* whakapakari i ngā hānganga pūnaha e hiahia ana kia tautokona, kia whakatōngia te ara o Āheinga Oranga Pai , waihoki mā te IT, ngā raraunga me ngā kitenga, ā, me ngā whakaritenga ā-ture nei me ngā kaupapa here.

E hira ana kia manatu mai ko te haupū moni whakaarotau tuatahi nei he hanga i te pūnaha kia toka iho ngā tūāpapatanga iho mō ngā panonitanga.

### Ka whai haepapa mai ngā mema o te Poari Whakahaere mō ēnei:

* te tātari i te kokenga o te kaupapa panonitanga
* te whakaae ki te tuku haeretanga o ngā haupū moni ki ngā hinonga motuhake
* te tautohu i ngā wāhi pitomata kia pai ake ai te tautoko i te panonitanga
* te whakaaetanga ki ngā haepapa e hiahia ana kia whakahaere ā-motu, ki ngā wāhi e hiahia ana te ōritetanga, ā, ki ngā rohe hoki mā te tāwariwaritanga e hua ai ngā putanga pai ake.

### Ko tētahi wāhanga o te whakatipu tūhonotanga ki te hunga whaikaha me ngā hapori

Ko te Poari Whakahaere tētahi o ngā rangapū maha kia panoni i te pūnaha whaikaha tautoko e pai ake ai ngā oranga o ngā tāngata whaikaha me ngā tāngata whaikaha Māori puta atu i Aotearoa.

Ka mātua whakatakoto kupu ārahi e te Poari Whakahaere kia tautoko i te whakatinanatanga o ngā kaupapa panonitanga e haupū moni ana mā roto mai i te Tahua 2022.

## Ngā tūmahi a te Mematanga

E ngākaupono ana a Whaikaha kia whai rangapū takitoru i waenga i ngā tāngata whaikaha, tāngata whaikaha Māori me te Karauna.

Ka tokoiwa ngā mema o te Poari Whakahaere takitoru

• e toru ngā mema whaikaha Māori

• e toru ngā tāngata whaikaha

• e toru ngā kaiārahi Whaikaha me tētahi Kaiwhakahaere Matua.

Ka whakapoua ngā mema o te Poari Whakahaere e te Kaiwhakahaere Matua o Whaikaha, me tētahi pae whaikaha, tāngata whaikaha Māori (kāore ēnei e tono mahi ana ki te Poari).

Ko ngā mema o te Poari Whakahaere ka whakapoua hei takitahi. Ka kore ēnei e whakapoua hei kaikanohi o te Rōpū Whakahaere o ngā Tāngata Whaikaha, ngā rōpū hapori rānei.

Ka herea ngā mema o te Poari Whakahaere ki ngā ture whanonga e ārahi ana i te ngā kaimahi kāwanatanga.

### Te wā, tō ngākau titikaha me tō utu

Ka hui tahi te Poari Whakahaere kia rima ngā wā i ia tau ā-kanohi nei, ki Pōneke e whakapae nei. Ko ngā hui Poari ka whakahaere i roto i ngā rā, e rua, i te nuinga o te wā, i te ahiahi o tētahi rā, ā, whai muri ko te ata i te rā tuarua. Mā whaikaha e whakarite tō wāhi noho mō te pō me te haeretanga atu kia ea ngā hiahia o ngā mema. Ka whakarato a Whaikaha i ngā wāhi noho pai.

Ko te whakarite mahi tōmua, tōmuri hoki i te hui e kawatau ana. Ka utua ngā mema he utu $600 i ia hui mō ia rā ($1200 mō te hui rua rā nei), koia hoki tēnei mō te wā whakariterite.

### Aroturukitanga Motuhake

He aroturukitanga motuhake i te Poari Whakahaere e tautoko ai i te whakahaeretanga e pēhea nei te poari e whakahaere ai.

## Ngā pūkenga e hiahia ana mātou

* **He tangata whaikaha | tāngata whaikaha Māori.** Ka whakaatu, ka whakaute i ngā wheakotanga kanorau, ngā hiahia me ngā kaha i waenga i te hapori whaikaha, ā, ka kawea mai ēnei ki te tēpu whakatau.
* **E āhei ana ki te whakatō i ngā mātāpono o Te Tiriti o Waitangi.** Me te whakatōnga iho i ngā mātāpono o Te Tiriti o Waitangi ki roto i ngā whakariterite me te whakarato i ngā kaupapa here, ngā pūnaha tautoko, te aroturuki me te arotake.
* **He ārahitanga whai rautaki.** Mārama ana ki te pikitia nui, ā, ka kitea he tirohanga rautaki; ka whakatauira atu te āheinga ki te whakaaro torowhānui, rautaki me te whakarite pai i ngā hiahia kanorau o te hunga whaipānga.
* **He ārahitanga whakaū.** He kawe mai i te āhua pākiki ki te tūranga; e aro ai ki ngā putanga; e pai ana ki ngā wero mō te angitutanga ki ngā whāinga; e āhei ana kia mārama mai me te kite i ngā tūraru me te whakahaere ake ai. Ko ngā tauira koia ēnei, ko te whakahaere i ngā hinonga e haere ana, ngā ratonga ngā whakangao rānei e whakaū nei e puta ana ngā putanga e hiahia ana, ā, ka whakatika ai ina hiahiatia ana.
* **Panonitanga.** Mārama ana ki te rerekētanga i waenga i te panonitanga me ngā hinonga whakapakari tonutanga, ā, te painga atu he wheakotanga ki te mahi i te taiao panonitanga. Ko ngā tauira e taea ai pea ko te whakawhanake urupare auahatanga me te whakarerekē i te āhua mahi o ngā rōpū whakahaere, ngā rōpū mahi rānei.
* **Kāwanatanga.** Mārama ana ki te rerekētanga i waenga i te kāwanatanga me te whakahaeretanga, ā, te painga atu he wheakotanga i ngā tūranga kāwanatanga kei te horopaki o te rāngai tūmatanui.
* **Kaupapa/kōpakitanga whakahaere.** E āhei ana ki te whai tūhono ki ngā mahi o te Tari Whakahaere Panonitanga, ā, ka whakaū i a rātou kia whakahaere i ngā kaupapa panonitanga kua whakaae kētia, ā, e hiahia wheako ana i te kaupapa, kei te kōpaki mahi whakahaere rānei.
* **Whakahaere pūtea/whakangao pūtea.** Me mātau, me whakaatu i ngā mātāpono maha o te whakahaere pūtea me te whakangao, waihoki he mōhiotanga o te whakahaere tahua me ngā whakawhitinga. He tauira pai te whakamahere me te whakahaere hōtaka mahi me ngā tahua.
* **He wheakotanga i ngā hinonga Āhei Oranga Pai.** Ka kawea mai he mōhiotanga, wheakotanga tae ake ki ngā akoranga kua mau i ngā hinonga Āheinga Oranga Pai.
* **Tūhonotanga Whaikaha.** Kawe mai ai he mōhiotanga me te tūhono ki ngā mahi whānui atu a Whaikaha.
* **Ngā tūhonotanga whatunga.** Kawea mai ai ngā hononga me ngā tūhonotanga e āhei ai te tūhono whānui atu o te tangata whaikaha pēnei me te reo o te whanau, koia hoki ngā rōpū pēnei me te Whakakotahitanga o Ngā Rōpū Whaikaha, Ngā Rōpū Ā-Rohe, te Ārahitanga Āheinga Oranga Pai ā-Motu, Te Ao Marama o Aotearoa, Faiva Ora me te rōpū ārahi Mana Pasifika me te Whakakotahitanga Whakamōhiotanga.
* **Whakahaere Hononga.** Te āheinga ki te whakapakari whakaponotanga me ngā hononga mana ki te hunga whaipānga maha.

### Ko ngā pūmanawa e kimihia ana e mātou

* **He whakaaro tapatahi.** E āhei ana ki te tohe me te whakaatu i ngā hua o te whakaaro rangatira.
* **Te pono me te ngākau tūwhera.** He pono, he whakapono, e whakaaturia ana te ngākau pono, ā, he hinengaro tapatahi.
* **Wairua pai, whanonga pai.** He ngākau huaki ki te whakaaro hōu anō, he akiaki, ā, he tangata tautoko.
* **Pūmahara ā-ahurea.** He kare ā-roto pakari, ā, he whakaute ki te kanorautanga.
* **He whakaaro auaha.** He auaha, he whakaaro ake ki te whakahaere take me te arotake i ngā whakaarotau.

## Me pēhea e tono ai

Mēnā rā he tangata whaikaha koe, he tāngata whaikaha Māori rānei, ā, nōu te whakapono kei a koe ngā pūkenga e rite ana ki tō runga nei hiahia, e hiahia ana mātou kia rongo i tō reo.

Tēnā, tukua mai he reta uhi matua e mea ana e pēhea ai ō pūkenga me ō āhuatanga e kimi mai nei e takoto mai ana ki runga ake nei, ā, he tātai pūmanawa kua whakahōungia hoki ki transformation@whaikaha.govt.nz i mua i te 5pm i te 25 o ngā rā Oketopa 2023.

Kia mōhio mai ka whakaae ai a Whaikaha ki ngā tono ā-tuhi nei, ā-reo, NZSL rānei.

**Mēnā rā he pātai ōu, tēnā whakapā mai mā te:**

* īmēra ki transformation@whaikaha.govt.nz
* waea atu ki 0800 566 601 (Mane, Tūrei, Taite me te Paraire 8am – 5pm, hei ngā Wenerei 9:30am – 5pm).